Shoislom Shoqosimov. Shoislom Ismonovich Shoqosimov — oʻzbek diplomati va filolog. 2005-yildan 2018-yilgacha Oʻzbekistonning Tojikistondagi elchisi. Biografiyasi. Qozog‘istonning Jambul shahrida tugʻilgan. Toshkent universitetining filologiya fakultetini, KPSS MK huzuridagi siyosatshunoslik maktabini tamomlagan. Oʻzbekiston SSR Kommunistik partiyasi Toshkent viloyati qoʻmitasi mafkura boʻlimida ishlagan. 1994-yildan 1998-yilgacha — Oʻzbekiston Respublikasi Tashqi ishlar vazirining oʻrinbosari. 1998-yildan 2003-yilgacha — Oʻzbekistonning Rossiyadagi elchisi. 2003-yildan 2005-yilgacha — Oʻzbekiston Respublikasi Tashqi ishlar vazirining oʻrinbosari. 2005-yildan 2018-yilgacha — Oʻzbekistonning Tojikistondagi elchisi. 2018-yildan — Oʻzbekiston Respublikasi energetika ishchilari kasaba uyushmasi raisining oʻrinbosari.